  Григорий Фомин Анжелика Тихонова корреспондент 17-19 инвожое Удмуртиын «Дружба» лагерьлэн интывылаз Гуртысь егитъёслэн нырысетӥ форумзы ортчоз. Отчы элькунысь ёросъёсысь 16-35 аресъем егитъёс пыриськыны быгатозы. Со сярысь ужрадэз радъясьёс ивортӥзы. Форум улсын пӧртэм мастер-классъёс, лекциос ортчозы, ӵектосъёс бордын ужаны дышетозы, уж сётӥсьёсын но инвесторъёсын пумиськонъёс радъялозы. Егитъёс тодон-валанъёссэс таӵе ӧръёсъя будэтыны быгатозы: - Soft skills (калык азьын выступать карыны, вачевераськонъёсты пайдаё нуыны но нодъясь луыны дышетозы); - ӵектосъёс бордын ужан; - творчество но йӧскалык аспӧртэмлыкез утён; - егитъёсты но пиналъёсты Атыкай музъемез гажаны визьнодан; - ужбергатон луонлыкъёсты гуртъёсын улонэ пыӵатон. Куриськонъёсты 15-тӥ инвожое 23 час 59 минутозь кутозы. Форумлэн куронъёсыныз пыр-почгес чӧлсконпусъя тодматскыны луэ. Тодэ вайытом, Удмуртиын Гуртысь егитъёслэн форумзы 2021-тӥ арын коньывуонэ «Гуртлэн арез» улсын ортчыны кулэ вал, но коронавирус вӧлмонэн герӟаськем сюбегатонъёсын сэрен сое выжтӥзы. Тегъёс: егитъёс гурт Удмуртия Мерлык  